钦定古今图书集成/明伦汇编/闺媛典/第085卷 > 邵云寰妻邵氏
## 钦定古今图书集成/明伦汇编/闺媛典/第085卷 > 邵云寰妻邵氏

按《武昌县志》：“邵氏，庠生邵圭桓祖母。年十六，适里人
邵云寰。阅七年夫亡，三子俱幼，家计萧条。夫兄以氏
少，劝他适，不从。值闯逆东奔，氏挈三子避贼于天宫
井。贼至搜山，两子各窜伏，惟幼子南依依不忍去，子
母同被执，氏骂贼而死。贼释南，南匿母尸崖谷间。后
四月，南入山寻视，颜色如生，遂负归葬焉。”